**Očkovanie proti ochoreniu COVID-19 treťou dávkou vakcíny – informácia**

Ministerstvo zdravotníctva Slovenskej republiky zverejnilo na svojom webovom sídle [www.health.gov.sk](http://www.health.gov.sk) dňa 10. septembra 2021 informáciu k očkovaniu treťou dávkou vakcíny s nasledovným textom:

***„Štát bude občana aktívne informovať, keď bude jeho čas na 3. dávku vakcíny***

***Očkovanie treťou dávkou vakcíny voči ochoreniu COVID-19 sa rozbieha aj na Slovensku. Ľudia, ktorí budú patriť medzi úvodné priorizované skupiny, budú na možnosť zaočkovania upozornení SMS správou, aktívne sa hlásiť nemusia.***

*O podrobnostiach procesu registrácie bude ministerstvo informovať po internom nastavení procesov. Sprístupnením tretej dávky očkovacej látky rezort reaguje na aktuálny vývoj epidemickej situácie s cieľom čo najlepšej ochrany obyvateľstva proti ochoreniu.*

***Podmienky pre vykonanie aplikácie tretej dávky mRNA vakcíny:*** *• plne zaočkovanej osobe môže byť aplikovaná tretia dávka mRNA vakcíny najskôr po 8 mesiacoch,
• aplikáciu tretej dávky mRNA vakcíny možno podať plne zaočkovanej osobe ktoroukoľvek vakcínou (vektorová, mRNA) proti ochoreniu COVID-19.*

***Odporúčané poradenie skupín:*** *• zdravotnícki pracovníci,
• imunosuprimovaní / kompromitovaní pacienti (napr. pacienti s onkologickým ochorením, po transplantácii, s reumatickou artritídou a pod.),
• klienti a zamestnanci v zariadeniach sociálnych služieb,
• učitelia a zamestnanci škôl a školských zariadení,
• pacienti vo veku 60 a viac rokov,
• všeobecná populácia nad 18 rokov.
(Odporúčané poradie skupín môže byť priebežne upravené.)“*